open-index/open-wikipedia-markdown huggingface dataset:
מזרחית ליאווה

**מזרחית ליאווה** (באנגלית: **Krakatoa, East of Java**) הוא סרט אסונות אמריקאי משנת 1968 עם מקסימיליאן של, בריאן קית' ודיאן בייקר בתפקידים הראשיים.

העלילה כוללת מרדף אחרי אוצר בים ומרד על ספינה, כל זה על הרקע ההיסטורי של התפרצות הר הגעש קרקטואה בשנת 1883.

השם "מזרחית ליאווה" הוא מוטעה, מפני שהר הגעש קרקטואה נמצא מערבית ליאווה, אבל היוצרים בחרו בשם "מזרחית ליאווה" שהיה לדעתם שיווקי יותר.

הסרט היה מועמד לפרס אוסקר לאפקטים הטובים ביותר.

בישראל הופץ הסרט על ידי גבריאל מסרי.

## תקציר העלילה
1883, הספינה "מלכת בטאביה" עוגנת בנמל אנג'ר  במערב יאווה. קברניט הספינה הוא כריס הנסון (מקסימיליאן של). פרט למטען, עולים לספיניה 30 אסירים אזוקים בכוונה להעבירם לבית סוהר באי סמוך.

לספינה עולה גם אהובתו של הנסון, לורה (דיאן בייקר). לורה היא אישה נשואה שנפרדה מבעלה לאחר סכסוך. הוא לקח את ילדם פיטר לספינה אריאן ביחד עם אוצר של פנינים יקרות. האונייה טבעה ולא ידוע מה גורל הנוסעים ובעיקר פיטר. לשם גילוי האניה מצטרפים אליה הצוללן קונרי (בריאן קית') המלווה בחברתו הזמרת צ'ארלי (ברברה ורלה), ג'ובני בורגזה (רוסאנו בראצי) ובנו ליאונקבלו (סאל מינאו) המפעילים כדור פורח, ד"ר ריגבי (מייקל ליטון) מתכנן מתקן הצלילה וארבע שולות פנינים בפיקודה של טושי (ז'אקי צאן).

מנהיג האסירים הוא לסטר דנציג (ג'. ד. קנון) דנציג והנסון מרשה לו להסתובב חופשי ולעזור לצוות הספינה. קונרי מכור ללאודנום שגורם לו להתפרצויות. הוא תוקף את אחת משולות הפנינים ונענש בכליאה בתא קרשים התלוי מעל הסיפון.

לפי המפות, ה"אריאן" שקועה במימי מצר סונדה, לא רחוק מהר הגעש קרקטואה שממנו בוקעות התפרצויות קטנות, אפר והתפוצצויות.

הם מתקרבים לקרקטואה שממשיך לפלוט אש ואפר. הבורגזים עולים על הכדור הפורח כדי לאתר את הספינה השקועה אך נסחפים ללוע הר הגעש הבוער. ברגע האחרון הם מצליחים להיחלץ ולקפוץ למים לפני שהכדור נשרף.

ריגבי יורד עם המתקן שבנה אך לא יכול להבחין בספינה הטבועה. לבסוף צוללים הנסון וקונרי ומבחינים בספינה. הם קושרים את הכספת ומעלים אותה למעלה. בינתיים מחולל דנציג מרד של האסירים, מנתק אותם מהכבלים וכולא את אנשי הצוות והנוסעים.

הנסון עומד לפני מרד של כל האסירים. הוא מנצל רגע של התפרצות הר הגעש, יורה בדנציג, מאיים על כל האסירים ובזרנוק מים הוא משליך אותם לים והם חותרים לקראת מותם על האי הגועש.

בכספת לא נמצא דבר אלא יומן האנייה ובה נכתב כי פיטר נמצא בבית ספר של המסיון בפלמבאנג ועמו התיבה עם הפנינים. הם מחליטים לשוט לשם דרך המצר כשמהלוע נפלטים גושי לבה לוהטים לתוך הספינה מהם נספים לאונקבלו וטושי.

לבסוף מתברר שבית הספר של המסיון פונה בסירה אותה הם מצליחים למצוא ולורה מתאחדת עם בנה פיטר. כעת מתחילה ההתפרצות הגדולה עם גלי צונאמי.

הנסון מחליט להישאר במים העמוקים אך ריגבי וחברתו, עם ג'ובאני ושולות הפנינים, מחליטים לשוט בסירה לחוף שם משיגים אותם גלי הצונאמי הענקיים וכולם נספים.

הספינה מיטלטלת בין גלי הצונאמי האדירים, עומדת להתבקע ומים זורמים מכל הצדדים אבל לבסוף נרגע הים והם ניצלים.

## צוות השחקנים

## קישורים חיצוניים

* מזרחית ליאווה, באתר TCM
* קדימון למזרחית ליאווה, באתר יוטיוב 
* התפרצות הר הגעש וגלי הצונאמי, באתר יוטיוב

## הערות שוליים

קטגוריה:סרטי 1968
קטגוריה:סרטי אסונות
קטגוריה:סרטי דרמה אמריקאיים
קטגוריה:סרטי דרמה היסטורית
קטגוריה:סרטי הרפתקאות אמריקאיים
קטגוריה:סרטים אמריקאיים
קטגוריה:סרטים באנגלית
קטגוריה:סרטים תקופתיים
קטגוריה:סרטי דרמה היסטורית אמריקאיים
פרס המוזיקה של בילבורד לשיר הנמכר ביותר

פרס המוזיקה של ''בילבורד'' **לשיר הנמכר ביותר** הוענק לראשונה בטקס פרסי המוזיקה של בילבורד לשנת 2016. "Hello" של אדל היה השיר הראשון שזכה בפרס זה. נכון לשנת 2018, אף אמן לא זכה בפרס מספר פעמים. קארדי בי ו-BTS הם בעלי מספר המועמדויות הגבוה ביותר, כשלוש, ואחריהם הצ'יינסמוקרס, דרייק, הלסי, Imagine Dragons, מייגן די סטליון, צ'ארלי פות' ודה ויקנד, עם שתי מועמדויות כל אחד.

## זוכים ומועמדים

## שיאני זכיות ומועמדויות
### זכיות
**2 זכיות**
* BTS

### מועמדויות
**3 מועמדויות**
* קארדי בי
* BTS

**2 מועמדויות**
* דה ויקנד
* צ'ארלי פות'
* הצ'יינסמוקרס
* הלסי
* דרייק
* אימאג'ין דראגונז
* אד שירן
* מייגן די סטליון

## הערות שוליים

שיר נמכר
פרס המוזיקה של בילבורד לאמן שיאן מכירות השירים

פרס המוזיקה של ''בילבורד'' **לאמן שיאן מכירות השירים** הוענק לראשונה בטקס פרסי המוזיקה של בילבורד לשנת 2016. דה ויקנד היה הזוכה הראשון בפרס. דרייק הוא האמן בעל מספר הזכיות הגבוה ביותר בקטגוריה זו וזכה פעמיים, בשנים 2017 ו-2019. דרייק הוא גם האמן בעל מספר המועמדויות הגבוה ביותר, יחד עם פוסט מאלון ודה ויקנד, שלושת האמנים היו מועמדים שלוש פעמים כל אחד. BTS היא הלהקה הראשונה והאמן הקוריאני הראשון בהיסטוריה של טקס הפרסים שזכתה בפרס, ועשתה זאת בשנת 2021.

## זוכים ומועמדים

## שיאני מועמדויות וזכיות

## הערות שוליים

אמן שיאן מכירות
פרס המוזיקה של בילבורד לאמן הסטרימינג המוביל

בערך זה מפורטים הזוכים והמועמדים בפרס המוזיקה של ''בילבורד'' **לאמן הסטרימינג המוביל.**

## זוכים ומועמדים

## שיאני זכיות ומועמדויות

## הערות שוליים

אמן סטרימינג
אמריקה נגד או. ג'יי. סימפסון: סיפור פשע אמריקאי

**אמריקה נגד או. ג'יי. סימפסון: סיפור פשע אמריקאי** (באנגלית: **The People v. O. J. Simpson: American Crime Story**) היא שמה של העונה הראשונה של סדרת הטלוויזיה מבית FX "סיפור פשע אמריקאי". העונה, ששודרה לראשונה ב-2 בפברואר 2016, סובבת סביב פרשת משפט הרצח של או. ג'יי. סימפסון ומבוססת על ספרו של ג'פרי טובין **המרוץ של החיים שלו: המדינה נגד או. ג'יי. סימפסון** (1997).

העונה זכתה לשבחי הביקורת. בטקס פרסי אמי לבידור בפריים טיים ה-68, העונה קיבלה 22 מועמדויות לפרסי אמי, ב-13 קטגוריות, וזכתה בתשעה, כולל בפרס המיני-סדרה הטובה ביותר בפריים טיים, שנייה רק למשחקי הכס באותה שנה, שזכתה ב-12 פרסים. העונה זכתה גם בפרסי גלובוס הזהב בקטגוריית המיני סדרה או סרט הטלוויזיה הטובים ביותר והשחקנית הטובה ביותר – במיני סדרה או סרט טלוויזיה לשרה פולסון.

## שחקנים ודמויות
#### דמויות ראשיות
* שרה פולסון – מרסיה קלארק
* דייוויד שווימר – רוברט קרדשיאן
* ג'ון טרבולטה – רוברט שפירו
* קובה גודינג ג'וניור – או. ג'יי. סימפסון
* נייתן ליין – אף. לי. ביילי
* קורטני בי. ואנס – ג'וני קוקרן
* ברוס גרינווד – גיל גראסטי
* סטרלינג קיי בראון – כריסטופר דארדן
* קנת' צ'וי – לאנס איטו
* כריסטיאן קלמנטון – ויליאם הודג'מן

#### דמויות משנה
* קוני בריטון – פיי רזניק
* סלמה בלייר – קריס ג'נר
* ג'ורדנה ברוסטר – דניס בראון
* בילי מגנוסן – קאטו קילין
* שריל לאד – לינל שפירו
* מייקל מקגריידי – פיליפ ואנטר
* סטיבן פסקואלה – מארק פורהמן
* לאונרד רוברטס – דניס שצמן
* כריס באוור – הבלש טום לאנג
* אוון הנדלר – אלן דרשוביץ
* כריס קונר – ג'פרי טובין
* מלקולם-ג'מאל וורנר – אל קאולינגס
* רוב מורו – בארי סצאק
* רוברט מורס – דומיניק דאן
* לארי קינג (בתפקיד עצמו)

## פרקים

## הפקה
צילומי הסדרה החלו ב-14 במאי 2015 בלוס אנג'לס, קליפורניה.

## קישורים חיצוניים
* 

## הערות שוליים

קטגוריה:זוכי פרס גלובוס הזהב - מיני-סדרה או סרט טלוויזיה הטוב ביותר
קטגוריה:זוכי אמי בפריים טיים: תוכניות: ליהוק למיני-סדרה או לסרט
קטגוריה:זוכי אמי בפריים טיים: מיני-סדרה
קטגוריה:זוכי אמי בפריים טיים: תוכניות: עריכת מיני סדרה או סרט טלוויזיה
קטגוריה:פשע אמיתי בטלוויזיה
קטגוריה:תוכניות טלוויזיה שמתרחשות בלוס אנג'לס
קטגוריה:סדרות משפטיות אמריקאיות
קטגוריה:סדרות משטרה ופשע
קטגוריה:סדרות דרמה המשכיות
קטגוריה:1994 בארצות הברית
קטגוריה:1995 בארצות הברית
קטגוריה:רצח בארצות הברית
קטגוריה:סדרות טלוויזיה אמריקאיות שעלו לשידור בשנת 2016
הפיכת 2 בדצמבר 1851 בצרפת

**הפיכת 2 בדצמבר 1851** הייתה הפיכה שביצע נשיא הרפובליקה הצרפתית השנייה, לואי-נפוליאון בונפרטה, לימים נפוליאון השלישי. המבצע נשא את שם הקוד "מבצע רוביקון" ועיתויו נקבע ביום השנה להכתרת דודו, נפוליאון הראשון, כקיסר ולניצחונו של נפוליאון בקרב אוסטרליץ.
ב-2 בדצמבר 1851 פיזר הנשיא את האספה הלאומית, אימץ לעצמו סמכויות דיקטטוריות והכין את התשתית להקמת הקיסרות הצרפתית השנייה בשנת 1852.
לואי-נפוליאון בונפרט לא השלים עם הצורך לעזוב את תפקיד הנשיאות ב-1852 אחרי ארבע שנות כהונה כפי שדרשה החוקה, וארגן הפיכה על מנת להישאר בשלטון וליישם את תוכניותיו לגבי רפורמות שחשב לנחוצות, כולל החזרת זכות ההצבעה לכל האזרחים ממין זכר, שבוטלה על ידי הפרלמנט שנשלט על ידי רוב שמרן.
בתקופה שלאחר ההפיכה ארגן  משאל עם שאישר ברוב קולות חוקה חדשה - חוקת 1852, שהעניקה סמכויות והארכת כהונת הנשיא. שנה אחרי ההפיכה ב-2 בדצמבר 1852 הכריז בונפרטה על עצמו כ"קיסר הצרפתים" ואימץ את השם "נפוליאון השלישי".

האירוע מתואר בלעג, תוך שהוא מושווה להפיכת 18 בברימר על ידי קרל מרקס במסה "השמונה עשר בברימר של לואי בונאפארט". בפיסקת הפתיחה המפורסמת של המסה כותב מרקס כי ההיסטוריה חוזרת פעמיים, פעם כטרגדיה (הכתרת נפוליון בונפרט לקיסר) ופעם כפארסה (הכתרת נפוליון השלישי לקיסר).

## ראו גם
* נפוליאון השלישי

## קישורים חיצוניים

* 

קטגוריה:הפיכות ומהפכות שלטוניות בצרפת
קטגוריה:צרפת: היסטוריה
קטגוריה:הקיסרות השנייה
אוולד קלייזינגר

**אוולד קלייזינגר** (בגרמנית: **Ewald Kleisinger**; 11 ביוני 1912 – 25 במרץ 2000) היה עורך דין, קצין ורמאכט במהלך מלחמת העולם השנייה בפולין וחסיד אומות העולם אוסטרי.

## ביוגרפיה
אוולד קלייזינגר למד בגימנסיה פיכטנרגזה ברובע הייטינג בווינה. לאחר מכן למד משפטים באוניברסיטת וינה.

## מעשה ההצלה
במהלך מלחמת העולם השנייה היה קצין ורמאכט בתחנת הרכבת בוורשה. הוא התגורר בבית אשתו לעתיד דנוטה קלייזינגר, לבית צ'לפינסקה, בקרוזגאסה 41 ברובע "הארי" בעיר. היהודי יליד פולין יוסף פרזמן גורש לגטו ורשה בשנת 1942 יחד עם אמו שיינה. אמו של דנוטה הייתה חברה של שיינה פרזמן, ויוסק היה חבר של דנוטה.

לאחר הקמת הגטו דנוטה הבריחה אוכל וכסף עבור משפחת פרזמן לגטו ובכך סיכנה את חייהם,שלה ושל בן זוגה. לפני המרד בגטו וחורבנו באפריל 1943, ברחו פרזמן וחברו יוזף קורמז'ין לחלק ה"ארי" בעיר בעזרת דנוטה. דנוטה הסתירה אותם בדירתה במשך שלושה שבועות בידיעתו והסכמת ארוסה, הקצין אוולד קלייזינגר. היא גם הצילה את אמו של יוסף, שיינה פרזמן.

דנוטה הייתה פעילה במחתרת הפולנית. בעזרתם היא רכשה ניירות מזויפים עבור יוסף פרזמן וחברו יוזף קורמז'ין. אוולד קלייזינגר סיפק להם אישורים כדי שיוכלו לנסוע לווינה כעובדי חווה פולנים תוך סיכון מעמדו וחייו.

קלייזינגר הציג את השניים כעובדים זרים, פולנים נוצרים והפנה אותם להוריו, שהתגוררו בווינה. הם קיבלו את פרזמן וקורמז'ין כמו בני משפחה ועזרו להם בכסף, מזון ובגדים עד סוף המלחמה.

אוולד קלייזינגר היה דוקטור למשפטים. הוא נקבר בבית הקברות אובר סאנקט וייטר.

## קישורים חיצוניים

* 

## הערות שוליים

קטגוריה:אוסטרים חסידי אומות העולם
קטגוריה:בוגרי אוניברסיטת וינה
קטגוריה:מצילים בשואה: פולין
קטגוריה:אוסטרים שנולדו ב-1912
קטגוריה:אוסטרים שנפטרו ב-2000
אבן יוחנן

**אבן יוחנן** (בגרמנית: **Jochenstein**) הוא אי סלעי זעיר בגרמניה בקרבת הגבול עם אוסטריה, באפיק הדנובה.

במקום נהגו בטרם הנצרות פולחן אלילי בימי נקודות ההיפוך ולאחר קבלת הנצרות הפכו אותו לפולחן לכבודו של יוחנן המטביל ומכאן שם המקום. עד המאה העשרים נהגו להטביל במקום את המלחים החדשים.

במקום יש מקדש מהמאה ה-18 ודמות אבן של הקדוש הנוצרי יאן מנפומוק. אגדות מקומיות מספרות שהשטן רצה להציף עיירה בסביבה, לכן הטיל סלע גדול לתוך הדנובה - הסלע הוא האי. אגדה אחרת מספרת על בת ים השוכנת תחת האי והמפתה מלחים בשירתה.

## קישורים חיצוניים

קטגוריה:דנובה: איים
קטגוריה:גרמניה: איים
ולנס סמיקונדקטור

**ולנס סמיקונדקטור בע"מ** היא חברה ישראלית המפתחת שבבים לתעשיית האודיו-וידאו ולתעשיית הרכב, בטכנולוגיית  שפיתחה, לתקשורת מהירה בתוך הרכב.

החברה הוקמה באוקטובר 2006 על ידי מסד אייל (סמנכ"ל פיתוח טכנולוגיות ליבה), גבי גור כהן, דרור ירושלמי (דירקטור), ערן לידא (סמנכ"ל טכנולוגיות), אלון בנזראי ונדב בנט. מנכ"ל החברה בשנים 2010–2020 היה דרור ירושלמי, ובפברואר 2020 מונה גדעון בן צבי למנכ"ל החברה. באפריל 2020 מונה ד"ר פיטר מרטנס, בכיר בתעשיית הרכב האירופית, ליו"ר דירקטוריון החברה.

מטה החברה ומרכז הפיתוח שלה שוכנים בהוד השרון. החברה היא פאבלס, בתחילת דרכה עסקה בפיתוח שבבים לאלקטרוניקה בידורית, ובתחילת 2016 נכנסה גם לתחום פיתוח שבבים לתעשיית הרכב.

החברה פיתחה את טכנולוגיית HDBaseT לקישוריות מהירה, המאפשרת להפיץ תוכני מולטימדיה באיכות אולטרה HD למרחקים ארוכים (עד 100 מטר) ללא צורך בדחיסה. ביוני 2010 הקימה החברה, יחד עם החברות LG אלקטרוניקה , סמסונג וסרטי סוני את HDBaseT Alliance, ארגון ללא כוונת רווח שמטרתו קידום טכנולוגיית HDBaseT כתקן עולמי לקישוריות מהירה ביותר (ultra-high-definition, digital connectivity). לארגון הצטרפו יותר ממאתיים חברות. בינואר 2013 הוצגו לראשונה מוצרי HDBaseT בתערוכת CES בלאס וגאס.

בספטמבר 2015 הוענק לחברה  על פיתוח טכנולוגיית HDBaseT.

בתחום האודיו-וידאו עסקה החברה גם בפיתוח בטכנולוגיית אתרנט, אך בנובמבר 2019 סגרה תחום פעילות זה ופיטרה את שלושים העובדים שעסקו בו.

ביולי 2007 השלימה החברה, שבאותה עת העסיקה עשרה עובדים, גיוס ראשון של שבעה מיליון דולר. ביולי 2011 גייסה החברה 14 מיליון דולר. בינואר 2016 גייסה החברה 20 מיליון דולר. באפריל 2017 גייסה החברה 60 מיליון דולר. בנובמבר 2018 גייסה החברה 63 מיליון דולר. בספטמבר 2021 התמזגה החברה עם חברת ספאק, והחלה להיסחר בבורסה לניירות ערך בניו יורק, בשווי שוק של 1.1 מיליארד דולר.

## קישורים חיצוניים
* 
* 

## הערות שוליים

קטגוריה:תעשיית השבבים בישראל
קטגוריה:תעשיית רכב בישראל
קטגוריה:הוד השרון: חברות
קטגוריה:חברות ישראליות הנסחרות בבורסה לניירות ערך בניו יורק
קטגוריה:ישראל: חברות שהוקמו ב-2006
הרון MK2

**הרון MK2** הוא כלי טיס בלתי מאויש (כטב"ם) שפותח על ידי חטיבת מלט של התעשייה האווירית לישראל. הוא מוגדר ככטב"ם MALE-Medium Altitude Long Endurance (ר"ת רום בינוני, שהייה ממושכת). ההרון MK2 מבוסס על ההרון 1 ובעל מבנה גוף רחב וחזק יותר, דבר המאפשר לו לשאת יותר משקל מבלי שינוי במשקל העצמי שלו. להרון MK2 מנוע ואוויוניקה משופרים ובעל יכולת איסוף מודיעין מנגד (Standoff Capability) כלומר, יכולת איסוף מודיעין על מטרה ממרחק רב, תודות ליכולתו לשאת חיישנים גדולים ומשופרים. ההרון MK2 נחשף לראשונה בתערוכה האווירית בסינגפור – Singapore Airshow 2020.
## מפעילים
*  – הודו רכשה 4 כלים משופרים.
* מדינה באסיה (לא ידוע) – חתמה על הסכם רכש כלי אחד וחכירה של 2 כלים.

## קישורים חיצוניים
* הרון MK2, באתר התעשייה האווירית

## הערות שוליים

קטגוריה:כלי טיס בלתי מאוישים
קטגוריה:כלי טיס בלתי מאוישים ישראליים
קטגוריה:התעשייה האווירית לישראל: כלי טיס בלתי מאוישים
LG אלקטרוניקה

**LG אלקטרוניקה** (בקוריאנית: ** 엘지 전자**) היא חברת אלקטרוניקה רב-לאומית שמרכזה בקוריאה הדרומית. היא חברה בת של קונצרן LG.

לחברה ארבע חטיבות: אלקטרוניקה ביתית, תקשורת סלולרית, מכשירי חשמל ביתיים ורכיבים לרכב. לחברה 128 מפעלים ברחבי תבל, והיא מעסיקה 83,000 עובדים.

החברה השיקה בשיתוף פעולה עם גוגל מספר מכשירים מסדרת ה-נקסוס, ובהם נקסוס 4, נקסוס 5, ואת הטלפון שיצא בסוף 2016: הנקסוס 5x. מעבר לסדרת הנקסוס, לחברה מוצרים נוספים בתחום הטלפונים החכמים. בעבר הם שווקו תחת סדרת אופטימוס, ולאחר מכן תחת סדרת G (דוגמת LG G3). בנוסף, החברה משווקת באותה סדרה שעונים חכמים ומחשב לוח LG G Pad 8.3. השעון החכם LG G-Watch  מתוצרתה כולל מסך מגע ברזולוציה Quad HD 1440X2560. לאחר השקתו, הושקו גם הטלפונים LG G4, ו-LG V10, שבו שלוש מצלמות ושני מסכים. באפריל 2016 הושק הטלפון החדש בסדרה: LG G5 ובשנת 2018 LG G7.

LG מייצרת מגוון רחב של מוצרי צריכה (חשמל ואלקטרוניקה) החל ממוצרים לבנים לבית כמו מקררים, מכונות כביסה, מזגנים וטלוויזיות, טלפונים חכמים, טאבלטים וכונני DVD למחשבים. בשנת 2017 החל ייצור סדרה LG תינקיו של מוצרים מתקדמים. LG פרשה משוק הטלפונים החכמים בתחילת 2021 ושאפה להתמקד בצמיחה בתחומים כמו רכבים חשמליים, מכשירים חכמים ורובוטיקה.


קובץ:Ecran plat.jpg|צג תוצרת LG
קובץ:LG 드럼세탁기와 식기세척기, 영국서 물사용 효율 최우수 제품 수상.jpg|מכונת כביסה תוצרת LG
קובץ:LG Watch Urbane 2nd Edition.jpg|שעונים תוצרת LG
קובץ:LG CD-RW Ultra Speed+ burner 20050101.jpg|כונן תקליטורים תוצרת LG
קובץ:LG video player LV3768.jpg|מכשיר וידאו VHS תוצרת LG
קובץ:LG전자, 청소하면서 실시간으로 집 안 살피는‘로보킹 트리플아이’ 출시.jpg|רובוט מנקה תוצרת LG


## קישורים חיצוניים

* אתר התמיכה הלא רשמי של טלוויזיות LG בישראל

## הערות שוליים

*
קטגוריה:חברות אלקטרוניקה דרום קוריאניות
קטגוריה:יצרני ציוד תקשורת
קטגוריה:תאגידים רב-לאומיים
קטגוריה:חברות דרום קוריאניות
קטגוריה:יצרני טלפונים חכמים
קטגוריה:חברות משפחתיות לשעבר
קטגוריה:חברות הנסחרות בבורסת קוריאה
קטגוריה:חברות הנסחרות בבורסה לניירות ערך בלונדון
קטגוריה:חברות שהוקמו בשנות ה-1950
Evermore (שיר)

"**Evermore**" (בעברית: "**לָנֶצַח**") הוא שיר שהוקלט על ידי הזמרת-יוצרת האמריקאית טיילור סוויפט, ביחד עם הלהקה האמריקאית בון איבר, מתוך אלבום האולפן התשיעי של סוויפט, *[[Evermore (אלבום)|Evermore]]*. השיר יצא לאור ב-11 בדצמבר 2020, על ידי חברת התקליטים ריפבליק רקורדס, ביחד עם שאר שירי האלבום. השיר נכתב על ידי סוויפט, ויליאם באורי וג'סטין ורנון והופק על ידי סוויפט וארון דסנר. השיר זכה להצלחה בינלאומית מבלי שיצא כסינגל, תוך שנבחר גם לא לצאת כסינגל ולא נשלח לשום פורמט של רדיו הלהיטים העכשוויים.

עם יציאתו, "Evermore" זכה לביקורות חיוביות מטעם מבקרי המוזיקה, שהשוו אותו לשירם הקודם של סוויפט ובון איבר, "Exile". גם במצעדי הפזמונים זכה להצלחה רבה, כאשר דורג במקום ה-57 במצעד הבילבורד הוט 100, תוך שדורג במקום העשירי במצעד שירי הרוק & האלטרנטיביים, ובמקום העשירי במצעד השירים האלטרנטיביים.

## רקע וכתיבה
סוויפט כתבה את שיר הנושא "Evermore" עם ג'ו אלווין (התווסף בקרדיטים בשם העט: ויליאם באורי) ולאחר מכן ביקשה מג'סטין ורנון (סולן להקת בון איבר) לכתוב את הגשר שלו. דסנר הבין שהם יוצרים "אלבום אחות" ל-*[[Folklore (אלבום של טיילור סוויפט)|Folklore]]* רק לאחר שכתב עמה יותר משבעה שירים. בהמשך, הלחין את "Tolerate It" בשילוב פסנתר ושלח אותו לסוויפט. היא האזינה לו, כתבה את המילים שלו ושלחה לו את התוצר הסופי על מנת שישמע אותו גם כן. "Evermore" שהוא גם רצועת הסיום באלבום, הוא בלדת פסנתר, בו משתתף ג'סטין ורנון. "Evermore" הוא שיר קריאה ותגובה, המסכם את האלבום בנימה שתוארה כ"קרה ועגומה, אך מלאת תקווה".

## ביקורת
כלפי השיר הופנו ביקורות חיוביות מטעם מבקרי המוזיקה, שציינו לשבח את גוון קולה של סוויפט בו.

### רשימות כל הזמנים וסוף שנה

## הופעות חיות
סיבוב ההופעות של סוויפט, The Eras Tour, החל במרץ 2023 ובכל מופע סוויפט ביצעה שני שירי הפתעה. שירי הפתעה אלו מבוצעים במהלך מיני סט אקוסטי ואינם חוזרים על עצמם לאורך סיבוב ההופעות, למעט במקרה של טעויות במהלך הופעות. סוויפט הביעה את כוונתה לנגן שירים שונים בכל ערב כדי לספק חוויות ייחודיות למעריצים. "Evermore" בוצע באצטדיון פייקור בסינסינטי, אוהיו ב-30 ביוני 2023 יחד עם השיר "I'm Only Me When I'm With You". סוויפט ביצעה ביצוע סולו לרצועת הנושא מתוך אלבומה *[[Evermore (אלבום)|Evermore]]*, במקור דואט עם בון איבר.

## קרדיטים וצוות
כל הקרדיטים שלהלן לקוחים מטיידל, ופיצ'פורק.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי טיילור סוויפט
קטגוריה:שירים באנגלית
קטגוריה:שירים שנכתבו על ידי ויליאם באורי
קטגוריה:שירים שנכתבו על ידי טיילור סוויפט
קטגוריה:שירים שהופקו על ידי ארון דסנר
קטגוריה:שירים שהופקו על ידי טיילור סוויפט
אי המלחמה הגדול

**אי המלחמה הגדול** (בסרבית: **Велико ратно острво**) הוא אי באפיק הדנובה, באזור בלגרד, בסרביה. האי נוצל במהלך מלחמות רבות ומכאן שמו.

האי ממוקם במפגש הסאווה עם הדנובה. בקיץ מציבים גשר זמני שמחבר את האי לאחת משכונות בלגרד. מרבית האי מכוסה ביערות ויש מקומות בלתי עבירים. במרכז האי יש אגם מוארך. באי יש צמחים רפואיים רבים והמקום משמש תחנה עבור 200 זני ציפורים.

## קישורים חיצוניים

קטגוריה:דנובה: איים
קטגוריה:בלגרד: גאוגרפיה
קטגוריה:איי נהר
קישמריה

**קישמריה** (בהונגרית: **Kismarja**) הוא כפר בהונגריה באזור המישור הגדול הצפוני, במחוז היידו-ביהר, בנפת דרצ'קה.

## מיקום
הכפר נמצא באלפלד, במחוז היידו-ביהר בפינה המזרחית של המחוז, כ-35 ק"מ מדברצן. העיירה הקרובה ביותר היא ביהרקרסטש כ-17 ק"מ מהכפר. לא רחוק מהיישוב נמצא הגבול ההונגרי - רומני הנוכחי.

### נגישות
* ניתן להגיע אל הכפר בכביש בין דברצן - פוצ'אי - ביהרקרסטש.
* תחבורה ציבורית בכבישים מסופקת על ידי אוטובוסים של חברת וולאן.
* הכפר נגיש גם באמצעות רכבת על קו MÁV 106, בין דברצן לנאג'קרק.

## היסטוריה
שמו מופיע לראשונה בדמותה של מריה בשנת 1277, ובשנת 1291 הכתבים כבר הבדילו בין מַרְיָה הישנה לבין מריה החדשה. בסוף המאה ה-13 הכפר היה בבעלות משפחת אקוש. במאה ה-16 הפך היישוב לרכוש משפחת בוצ'קאי. בשנת 1522 ג'רג' בוצ'קאי היה בעל הבית, שילדו השישי היה אישטוואן בוצ'קאי, מאוחר יותר הנסיך והשליט של טרנסילבניה.

## אתרים בעלי חשיבות
* גבעת הטירה
* כנסייה קלוויניסטית: נבנתה בשנת 1804 בסגנון הבארוק המאוחר
* פסל אישטוואן בוצ'קאי: יצירה מ-1911 של אנדראש טוט
* אנדרטת מלחמות העולם
* בית כפרי

## ילידי המקום

* **[[אקוש הבשי]]** מקודם **הק**-Heck (בהונגרית: **Hevesi Ákos**; קישמריה, 9 ביולי 1884 – צ'ימילאס, 12 ביולי 1937) היה קצין לוגיסטיקה יהודי-הונגרי, חבר "מועצת השלטון המהפכנית" (למעשה ממשלת הונגריה בתקופת הרפובליקה הסובייטית ההונגרית) שנהרג במלחמת האזרחים בספרד.

## קישורים חיצוניים

* 
* האתר הרשמי של קישמריה
* מפת קישמריה

קטגוריה:הונגריה: כפרים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
סטיבן ויטסיט

**סטיבן פול ויטסיט** (באנגלית: **Steven Paul Whitsitt**; נולד ב-25 באוקטובר 1960) הוא צלם אמריקאי.

## ביוגרפיה
ויטסיט נולד בפורט הורון, עיירה במדינת מישיגן. לאחר סיום בית הספר הוא נרשם לצי של ארצות הברית. בהיותו בצבא הוא התחיל להתעניין בצילום. לאחר שחרור משרות בצי בשנת 1986 הוא התחיל ללמוד צילום במכון ברוקס וסיים עם תואר ראשון בצילום בשנת 1990.

לאחר סיום הלימודים עבד ויטסיט בתחום בלוס אנג'לס. במשך שלוש שנים הוא היה עוזר של צלם רשמי של מייקל ג'קסון. בשנים 1994–1996 הוא היה הצלם הרשמי של הזמר וצילם עבור השירים שהופקו באותה תקופה. בין היתר הצילומים הוצגו בתערוכות.

בשנת 1994 צילם ויטסיט את מייקל ג'קסון בדמות צ'רלי צ'פלין. צילומים אלו נכללו בספר קראקן אופוס של האמן. כלל אוסף הצילומים בנושא הוצג בתערוכה ניידת במספר מקומות בעולם ועתה היא מוצגת במוזיאון בלוזן כחלק של מיצג קבוע של המוזיאון.

בשנת 1996 עזב ויטסיט את מייקל ג'קסון והחל ללמד בבית ספר לצילום בקרולינה הצפונית במשך חמש שנים.

החל משנת 2003 עוסק ויטסיט עוסק בעיקר בצילומי מבנים.

במהלך עבודתו קיבל ויטסיט שישה פרסי האוז.

## קישורים חיצוניים
* 

* צילומים של ויטסעט, באתר האוז

## הערות שוליים

קטגוריה:צלמים אמריקאים
קטגוריה:אמריקאים שנולדו ב-1960
בראיין סקלבריני

**בראיין דייוויד סקלבריני** (באנגלית: **Brian David Scalabrine**; נולד ב-18 במרץ 1978) הוא כדורסלן עבר אמריקאי, אשר שיחק בליגת ה-NBA בין השנים 2001–2012. לאורך 11 עונותיו בליגה רשם ממוצעים כוללים של 3.1 נקודות ו-2.0 ריבאונדים למשחק. מכוּנה "הממבה הלבנה" ("White Mamba") בשל עורו הבהיר, וכהשוואה סרקסטית לכינויו של קובי בראיינט - "הממבה השחורה".

## קריירת מכללות
סקלבריני נולד בלונג ביץ' שבקליפורניה, וגדל בעיר אינמקלו שבמדינת וושינגטון. ב-1998, לאחר שנה אחת ב"מכללה הקהילתית הייליין", עבר ללמוד באוניברסיטת דרום קליפורניה והצטרף לקבוצת הכדורסל שלה בליגת המכללות הבכירה. במהלך שלוש עונותיו עם ה"טרויאנס" שיתף פעולה עם השחקנים דייוויד בלות'נטל וסם קלנסי, והעמיד ממוצעים של 15.7 נקודות, 6.1 ריבאונדים ו-2.7 אסיסטים למשחק.

## קריירת משחק
בדראפט ה-NBA 2001 נבחר סקלבריני על ידי ניו ג'רזי נטס, בבחירה ה-34. בשתי עונותיו הראשונות בניו ג'רזי העפיל עם הקבוצה לגמר ה-NBA, אולם בשתי העונות הפסידו הנטס – מול לוס אנג'לס לייקרס וסן אנטוניו ספרס, בהתאמה. בעונת  קבע שיאי קריירה של 6.3 נקודות ו-4.5 ריבאונדים בממוצע למשחק.

בשנת 2005 חתם על חוזה לחמש עונות בבוסטון סלטיקס. בעונת  זכה עם הסלטיקס באליפות ה-NBA, לאחר שגברו על הלייקרס בסדרת הגמר (4–2). סקלבריני עצמו לא שותף באף משחק לכל אורך הפלייאוף, על אף שהיה כשיר לשחק. בעונת  חזרו הסלטיקס למעמד הגמר, אולם הפעם הפסידו ללייקרס בתוצאה 3–4.

בשנת 2010 עבר לשחק בשיקגו בולס, והעפיל עמה לגמר האזור המזרחי בפלייאוף.

בעת שביתת שחקני ה-NBA בשנת 2011, חתם סקלבריני על חוזה בבנטון טרוויזו אשר השתתפה בליגת העל האיטלקית וביורוקאפ. בעשרת משחקיו בשתי הליגות קלע 9.3 נקודות בממוצע למשחק.

עם סיומה של שביתת השחקנים, בדצמבר 2011, חתם על חוזה לעונה נוספת בשיקגו בולס. בספטמבר 2012 הודיע סקלבריני על פרישה ממשחק, בגיל 34.

## לאחר הפרישה ממשחק
בעונת  שימש כעוזר מאמן בגולדן סטייט ווריורס, תחת המאמן הראשי מארק ג'קסון. במהלך העונה הועבר לצוות האימון של קבוצת הבת של גולדן סטייט מליגת הפיתוח של ה-NBA – סנטה קרוז ווריורס – בשל חילוקי דעות עם ג'קסון.

בשנת 2015 הצטרף לצוות השידור של משחקי בוסטון סלטיקס ברשת NBC, ומאז שנת 2020 משמש כפרשן הראשי של הרשת במשחקי הקבוצה, במקומו של טום היינסון.

בין השנים 2017–2021 שיחק בקבוצת "Ball Hogs" מליגת ה-BIG3.

## קישורים חיצוניים

## הערות שוליים

קטגוריה:אמריקאים ילידי קליפורניה
קטגוריה:כדורסלנים אמריקאים
קטגוריה:קליפורניה: כדורסלנים
קטגוריה:כדורסלני אוניברסיטת דרום קליפורניה
קטגוריה:בחירות דראפט של ניו ג'רזי נטס
קטגוריה:כדורסלני ניו ג'רזי נטס
קטגוריה:כדורסלני בוסטון סלטיקס
קטגוריה:כדורסלני שיקגו בולס
קטגוריה:כדורסלני בנטון טרוויזו
קטגוריה:כדורסלני ליגת ה-BIG3
קטגוריה:מאמני כדורסל אמריקאים
קטגוריה:פרשני כדורסל אמריקאים
קטגוריה:אמריקאים שנולדו ב-1978
Speedtest.net

**Speedtest.net**, המכונה גם **Speedtest by Ookla**, הוא שירות אינטרנט המספק ניתוח חינם של מדדי ביצועי גישה לאינטרנט, כגון קצב נתוני זמן השהיה. זהו מוצר הדגל של **Ookla**, חברת בדיקות אינטרנט ואבחון רשת שהוקמה בשנת 2006, וממוקמת בסיאטל, וושינגטון, ארצות הברית.

השירות מודד את רוחב הפס (מהירות הגלישה) וההשהיה (עיכוב החיבור) של חיבור לאינטרנט כנגד אחד מ-11,000 שרתים המפוזרים גאוגרפית (נכון לאוגוסט 2021). כל בדיקה מודדת את קצב הנתונים של קצב ההורדה, כלומר מהשרת למחשב המשתמש, ואת קצב נתוני ההעלאה, כלומר ממחשב המשתמש לשרת. הבדיקות מבוצעות בתוך דפדפן האינטרנט של המשתמש או בתוך אפליקציות. נכון לספטמבר 2018, נערכו מעל 21 מיליארד בדיקות מהירות.

בדיקות בוצעו בעבר באמצעות פרוטוקול העברת Hypertext (HTTP) בשכבה 7 של דגם OSI. כדי לשפר עוד יותר את הדיוק, Speedtest.net מבצעת בדיקות באמצעות שקעי פרוטוקול בקרת שידור ישיר (TCP) ומשתמשת בפרוטוקול מותאם אישית לתקשורת בין שרתים ובין לקוחות.

האתר מציע גם נתונים סטטיסטיים מפורטים המבוססים על תוצאות הבדיקה. נתונים אלה שימשו פרסומים רבים בניתוח קצבי נתוני גישה לאינטרנט ברחבי העולם.

## היסטוריה
הבעלים והמפעיל של Speedtest.net, חברת Ookla, הוקמה בשנת 2006 על ידי השותפים מייק אפגר ודאג סאטלס. סאטלס הציע את השם Ookla מכיוון שהוא כבר היה הבעלים של שם הדומיין Ookla.com. את שם הדומיין הוא קרא על שם חתול המחמד שלו, שנקרא על שם דמות בסדרת הטלוויזיה Thundarr the Barbarian.

נכון לשנת 2011 טענה Ookla לנתח שוק של 80% והייתה אחד מאלף האתרים הפופולריים ביותר. בזמנו, Ookla הפיקה את הכנסותיה בעיקר מעמלות ששילמו חברות לרישיון בדיקות מהירות מותאמות ותוכנות בדיקה קנייניות. על פי הדיווחים, לקוחותיה כללו חברות מדיה כמו CNN ודיסני וספקי תקשורת כמו AT&T, Verizon ו-CenturyLink.

Ookla נרכשה על ידי זיף דייוויס בשנת 2014. במרץ 2026 נמכרה Ookla לחברת אקסנצ'ר תמורת 1.2 מיליארד דולר.

### רכישות

## טכנולוגיה
הטכנולוגיה של Speedtest.net דומה לזו של Ookla NetGauge, המסופקת למגוון רחב של חברות וארגונים באופן מורשה. Speedtest.net Mini הייתה גרסת פלאש חינמית ומופשטת של טכנולוגיית בדיקת המהירות בה נעשה שימוש ב-Speedtest.net שמשתמשים יכולים להריץ בשרתי האינטרנט שלהם, אולם היא הוחלפה בשנת 2016 ב-Speedtest Custom, כלי מבוסס HTML5.

## נתוני Speedtest.net
### דו"חות שוק של Speedtest
בשנת 2016, Speedtest החלה לפרסם דו"חות שוק למדינות וערים שונות וסיפקה נתונים סטטיסטיים גולמיים בנוגע למהירויות הורדה והעלאה בשנה החולפת עבור ספקי שירותי אינטרנט וספקים ניידים. הוא כולל גם ניתוח של ספקי שירותי האינטרנט והניידים הנוכחיים של המדינה בהתאמה והתפלגות לפי אזור ועיר. ספקיות האינטרנט וספקיות הסלולר מדורגות לפי הביצועים הגאוגרפיים שלהן.

## ראו גם
* אינטרנט
* רוחב פס
* הורדה
* העלאה

## קישורים חיצוניים

* 

## הערות שוליים

קטגוריה:אתרי אינטרנט שהושקו ב-2006
קטגוריה:חברות אינטרנט אמריקאיות
קטגוריה:ניתוח נתונים איכותיים
קטגוריה:יישומונים
קטגוריה:IOS
קטגוריה:אנדרואיד
ראש שירותי בריאות הציבור של ארצות הברית

**ראש שירותי בריאות הציבור של ארצות הברית**, (באנגלית: **Surgeon General of the United States**, מילולית: "המנתח הכללי של ארצות הברית") הוא ראש מערך התפעול של חיל הממונה על שירות הבריאות הציבורי של ארצות הברית (United States Public Health Service Commissioned Corps) ובכך הוא משמש כדובר המוביל בנושאי בריאות הציבור בממשל הפדרלי של ארצות הברית.

ראש שירותי בריאות הציבור מועמד על ידי נשיא ארצות הברית ומאושר על ידי הסנאט של ארצות הברית.

## אחריות
הממונה על ראש שירותי בריאות הציבור הוא היועץ הראשי של מזכיר הבריאות ושירותי האנוש של ארצות הברית בנושאי בריאות הציבור ומדעי הרפואה. ראש שירותי בריאות הציבור כולל צוות של 6,500 איש של אנשי בריאות במדים הזמינים 24 שעות ביממה במקרה של מצב חירום בריאותי.

לראש שירותי בריאות הציבור יש גם חובות לא פורמליות רבות, כגון חינוך הציבור האמריקאי בנושאי בריאות ובחירת אורח חיים בריא.

המשרד של ראש שירותי בריאות הציבור גם מוציא אזהרות בנושאי בריאות. הדוגמה הידועה ביותר לכך היא תווית האזהרה שלו המופיע על כל אריזות סיגריות הטבק האמריקאיות מאז 1966. אזהרת בריאות דומה הופיעה על תוויות המשקאות האלכוהוליים מאז 1988. בנוסף, מאז 2020, ראש שירותי בריאות הציבור הוא אחד המטפלים במגפת הקורונה בארצות הברית.

## היסטוריה
בשנת 1798 הקים הקונגרס את "קרן החולים של חיל הנחתים", רשת בתי חולים שטיפלה במאות חולים. הקרן עברה ארגון מחדש בשנת 1870.

לאחר 141 שנים תחת מחלקת האוצר,  בשנת 1939, השירות עבר לעבוד תחת סוכנות הביטחון הפדרלית (שעסקה בפיקוח על מזון ותרופות), ולאחר מכן מחלקת הבריאות, החינוך והרווחה (HEW) בשנת 1953, ולבסוף מחלקת הבריאות ושירותי האנוש של ארצות הברית (HHS).

## ראו גם
* השירות הפדרלי לפיקוח בתחום הגנת זכויות הצרכן
* המינהל הראשי לרפואה צבאית
* חיל הרפואה
* שירות הבריאות הלאומי
* רפואה

## קישורים חיצוניים

* 
* 

## הערות שוליים

קטגוריה:ארצות הברית: רפואה צבאית
קטגוריה:ארצות הברית: ארגוני בריאות ורפואה
קטגוריה:בריאות הציבור
שפת תיאור חומרה

בהנדסת מחשבים, **שפת תיאור חומרה** (**Hardware Description Language**; ובקיצור **HDL**) היא שפה פורמלית המתארת את המבנה וההתנהגות של מעגלים אלקטרוניים ובפרט לוגיקה דיגיטלית.

שפת תיאור מחשב מאפשרת לתאר בצורה פורמלית את המבנה של מעגלים חשמליים וכך לבצע אנליזה אוטומטית וסימולציה למעגלים חשמליים. ניתן לסנתז תיאור חומרה ל-netlist (רשימת חיווט; תיאור של הרכיבים האלקטרוניים ואיך הם מחוברים), שלו אפשר לעשות מיקום וניתוב (Place and route) ליצירת מסיכות שמשמשות לייצור מעגל משולב.

מהנדסים של מעגלים משולבים משתמשים בשפת תיאור חומרה לתיאור השערים הלוגים ברמה גבוהה מבלי להיות תלויים בטכנולוגיה ספציפית כדוגמת ECL, TTL ו-CMOS. שפות תיאור חומרה משמשות אבסטרקציה לרמת מעברי אוגר (register-transfer level ובקיצור RTL) של מעברי מידע לאורך זמן במעגל משולב.

שתי שפות עיקריות לתיאור חומרה הן VHDL ו-Verilog. דוגמה לקוד VHDL:


```vhdl
LIBRARY IEEE;
USE IEEE.STD_LOGIC_1164.ALL;

ENTITY not1 IS
    PORT(
        a : IN  STD_LOGIC;
        b : OUT STD_LOGIC;
    );
END not1;

ARCHITECTURE behavioral OF not1 IS
BEGIN
    b <= NOT a;
END behavioral;
```


## קישורים חיצוניים

קטגוריה:מעגלים ספרתיים
קטגוריה:שפות תכנות
קטגוריה:תכן לוגי
אלכסיס סאלמאקרס

**אלכסיס יסה סאלמאקרס** (בהולנדית: **Alexis Jesse Saelemaekers**; נולד ב-27 ביוני 1999 בסינט אגאתה ברכם שבבלגיה) הוא כדורגלן בלגי המשחק בעמדת הקשר בקבוצת מילאן מהסרייה א' ובנבחרת בלגיה.

## קריירת מועדונים
### אנדרלכט
סאלמאקרס הוא תוצר מחלקת הנוער של אנדרלכט. בחודש אוקטובר 2017 הוא חתם על חוזה מקצועני ראשון במועדון, עד לשנת 2019. ב-16 בפברואר 2018 ערך את הופעת הבכורה שלו במועדון, בהפסד 0–1 לסינט טרוידן במסגרת המחזור ה-27 בליגת העל הבלגית לעונת . הוא שיחק במועדון במשך שתי עונות וחצי, בהן ערך 57 הופעות ליגה והבקיע שני שערים.

### ההשאלה למילאן והמעבר הקבוע
ב-31 בינואר 2020 הושאל סאלמאקרס למשך חצי עונה למילאן מהסרייה א', יחד עם אפשרות רכישה בתום תקופת ההשאלה. ב-2 בפברואר הוא ערך את הופעת הבכורה שלו במועדון, בתיקו 1-1 נגד הלאס ורונה במסגרת המחזור ה-22 בליגה לעונת 2019/2020. ב-18 ביולי הוא הבקיע את שער הבכורה שלו במועדון, בניצחון 1–5 על בולוניה 1909 במסגרת המחזור ה-34 בליגה. במשך תקופת ההשאלה הוא ערך 13 הופעות ליגה, בהן הבקיע שער אחד.

ב-1 ביולי 2020 עבר סאלמאקרס למילאן באופן קבוע, וחתם על חוזה במועדון עד ל-30 ביוני 2024. בעונת 2020/2021, בה סיימה מילאן במקום השני בליגה, ערך סאלמאקרס 32 הופעות ליגה והבקיע שער אחד.

ב-15 בספטמבר 2021 הוא ערך את הופעת הבכורה שלו בליגת האלופות, כששיחק 62 דקות בהפסד 2–3 לליברפול במסגרת המחזור הראשון בשלב הבתים לעונת 2021/2022.

ב-30 באוגוסט 2023 הושאל לבולוניה לעונה אחת. בבולוניה שיחק ב30 הופעות ליגה ועזר לקבוצה להשיג מקום בליגת האלופות, בסיום העונה חזר למילאן ואף פתח במחזור הראשון של עונת 2024/2025 בסרייה א' בתיקו נגד טורינו, אבל ב-30 באוגוסט 2024 הושאל אל רומא תמורת תמי אברהם שעשה את הדרך ההפוכה.

## קריירה בינלאומית
ב-8 באוקטובר 2020 ערך סאלמאקרס את הופעת הבכורה שלו בנבחרת בלגיה, בתיקו 1-1 נגד נבחרת חוף השנהב במשחק ידידות. ב-5 בספטמבר 2021 הוא הבקיע את שער הבכורה שלו בנבחרת, בניצחון 0–3 על נבחרת צ'כיה במסגרת מוקדמות מונדיאל 2022.

## תארים
**מילאן**
* אליפות איטליה: 2021/2022

## קישורים חיצוניים

## הערות שוליים

קטגוריה:כדורגלנים בלגים
קטגוריה:קשרי כדורגל בלגים
קטגוריה:כדורגלני אנדרלכט
קטגוריה:כדורגלני מילאן
קטגוריה:כדורגלני בולוניה
קטגוריה:כדורגלני רומא
קטגוריה:כדורגלני נבחרת בלגיה
קטגוריה:ספורטאים בלגים באיטליה
קטגוריה:בלגים שנולדו ב-1999
Black Mamba

**Black Mamba** (בעברית: **ממבה שחורה**) הוא שיר שיצא לאור על ידי להקת הבנות הדרום קוריאנית אספה. השיר יצא לאור ב-17 בנובמבר 2020 על ידי חברות התקליטים דרימוס ו-SM אנטרטיינמנט כסינגל הבכורה של הלהקה.

השיר הגיע למקום החמישי במצעד שירי העולם הדיגיטליים.

## רקע וכתיבה
ב-26 באוקטובר 2020, SM אנטרטיינמנט הודיעה כי היא מתכוונת להקים להקת בנות חדשה (הראשונה מאז רד ולווט בשנת 2014). החברות נחשפו בנפרד בין 27 ל-30 באוקטובר (לפי הסדר: וינטר, קארינה, נינגינג וג'יזל) וכן השם Aespa, שנוצר על ידי שילוב של 'ae' ו-'aspect'. בהמשך, הכריזו על "Black Mamba", שיצא לבסוף ב-17 בנובמבר.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-80 מיליון השמעות.

## וידאו קליפ
כאשר הקליפ הועלה לערוץ היוטיוב של SM אנטרטיינמנט ב-17 בנובמבר 2020, הוא הפך לקליפ הבכורה הנצפה ביותר של להקת קיי-פופ עם 21.4 מיליון צפיות תוך 24 שעות, ושבר את השיא שנקבע על ידי "Dalla Dalla" מאת איצי ב-2019. בהמשך לכך, הצליח לשבור שורה של שיאים ביוטיוב.

נכון לאוקטובר 2021, מונה הצפיות של הקליפ עומד על למעלה מ-180 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי 2020
קטגוריה:סינגלי בכורה מ-2020
קטגוריה:שירי אספה
קטגוריה:שירים באנגלית
קטגוריה:שירים בקוריאנית
קטגוריה:שירים מרובי שפות
קטגוריה:וידאו קליפים מעוררי מחלוקות
Forever (שיר של אספה)

**Forever** (בעברית: **לָנֶצַח**) הוא שיר שהוקלט על ידי להקת בנות הקיי-פופ הדרום קוריאנית, אספה. השיר יצא לאור ב-5 בפברואר 2021, על ידי חברות התקליטים דרימוס ו-SM אנטרטיינמנט, כסינגל שלא מתוך אלבום וכסינגל השני של הלהקה.

השיר הגיע למקום ה-11 במצעד שירי העולם הדיגיטליים.

## רקע וכתיבה
ב-29 בינואר 2021, SM אנטרטיינמנט הודיעה שהלהקה תחזור להוציא מוזיקה חדשה וציינה את "Forever", כשיר הבא שעתיד לצאת לאור. ב-1 בפברואר 2021 פורסמו תמונות קונספט של קרינה ונינגינג. למחרת פורסמו תמונות קונספט של וינטר וג'יזל. "Forever" נכתב והולחן על ידי יו יאנג-ג'ין, לצד הפקה של לי-סומן.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-9 מיליון השמעות.

## וידאו קליפ
ב-6 בפברואר 2021 פרסמה הלהקה את הופעתה עם השיר, בגרסה שנקראה "Cozy Winter Cabin". בהופעה, חברות הלהקה יושבות בבקתה כשהשלג יורד בחוץ. ב-8 בפברואר הופצה גרסה נוספת בשם "Glitter Snowball". ב-10 בפברואר פרסמה הלהקה את הגרסה השלישית והאחרונה, "Romantic Street".

נכון לאוקטובר 2021, מונה הצפיות של הקליפ עומד על למעלה מ-45 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי אספה
קטגוריה:שירים באנגלית
קטגוריה:שירים בקוריאנית
קטגוריה:שירים מרובי שפות
Next Level (שיר)

"**Next Level**" (בעברית: "**השלב הבא**") הוא שיר שהוקלט על ידי להקת בנות הקיי-פופ הדרום קוריאנית, אספה. השיר יצא לאור ב-17 במאי 2021, על ידי חברות התקליטים דרימוס ו-SM אנטרטיינמנט, כסינגל שלא מתוך אלבום וכסינגל השלישי של הלהקה.

השיר הגיע למקום השלישי במצעד שירי העולם הדיגיטליים.

## רקע וכתיבה
ב-4 במאי 2021 דיווחו ב-*Ilgan Sports* כי Aespa נמצאת בשלבי הכנה אחרונים לקאמבק המיוחל שלהם. הדבר אושר לאחר מכן על ידי חברת התקליטים של הלהקה, SM אנטרטיינמנט, שהוסיפה כי פרטים נוספים על הקאמבק ייחשפו במועד מאוחר יותר. ב-5 במאי, הלהקה פרסמה סינגל מוצפן לסינגל ברשתות החברתיות ואישרה כי תאריך הקאמבק יהיה 17 במאי.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-65 מיליון השמעות.

## וידאו קליפ
ב-15 במאי 2021 הועלה ליוטיוב טיזר באורך 28 שניות מהווידאו קליפ הרשמי של "Next Level". הקליפ המלא הופץ לאחר יומיים. בנוסף לקליפ הרשמי, יצא לאור גם קליפ ויזואלי של השיר. את הקליפ הנלווה של "Next Level" ביים פרנואיד פרדיגמה. לאחר יציאתו של הקליפ, התראיינה Aespa לגופי תקשורת שונים.

נכון לאוקטובר 2021, מונה הצפיות של הקליפ עומד על למעלה מ-155 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי אספה
קטגוריה:שירים באנגלית
קטגוריה:שירים בקוריאנית
קטגוריה:שירים מרובי שפות
ארתור קברל

**ארתור מנדונסה קברל** (בפורטוגזית: **Arthur Mendonça Cabral**; נולד ב-25 באפריל 1998 בקמפינה גרנדה שבברזיל) הוא כדורגלן ברזילאי המשחק בעמדת החלוץ בקבוצת בוטפוגו.

## קריירת מועדונים
### סיארה
קברל הצטרף אל מחלקות הנוער של סיארה בשנת 2014. ב-22 ביולי 2015 הוא ערך את הופעת הבכורה שלו במועדון, בניצחון 1–2 על טופי במסגרת הגביע הברזילאי לעונת . במשחק זה הבקיע גם את שער הבכורה שלו במועדון.

באוקטובר 2015 הושאל קברל למחלקת הנוער של פלמיירס. לאחר תקופת ההשאלה חזר קברל לסיארה, ושיחק בקבוצת המועדון עד גיל 20, עד שלקראת עונת  קודם לסגל הבוגר של המועדון באופן רשמי.

במהלך עונת  בליגה הברזילאית השנייה ערך קברל 16 הופעות ליגה, בהן הבקיע ארבעה שערים, וסייע לקבוצתו להעפיל לליגת העל הברזילאית.

בסך הכל ערך קברל 48 הופעות ליגה במועדון, בהן הבקיע 11 שערים.

### פלמיירס
ב-30 בנובמבר 2018 חתם קברל בפלמיירס מליגת העל הברזילאית. הוא ערך חמש הופעות ליגה במדי המועדון, והבקיע שער אחד.

### ההשאלה לפ.צ. בזל והמעבר הקבוע
ב-30 בספטמבר 2019 הושאל קברל לפ.צ. בזל מליגת העל השווייצרית למשך עונה אחת. במשך תקופת ההשאלה הוא ערך 26 הופעות ליגה, בהן הבקיע 14 שערים.

ב-29 ביוני 2020 הודיעה פ.צ. בזל על החתמתו של קברל באופן קבוע. בעונת  הוא ערך 33 הופעות ליגה והבקיע 18 שערים, וסיים כסגן מלך השערים של הליגה, עם אותה כמות שערים, אך כמות נמוכה יותר של בישולים.

### פיורנטינה
ב-29 בינואר 2022 חתם קברל בפיורנטינה. ב-26 בפברואר כבש שער בכורה בהפסד 1–2 לססואולו.

## קישורים חיצוניים

## הערות שוליים

קטגוריה:כדורגלנים ברזילאים
קטגוריה:חלוצי כדורגל ברזילאים
קטגוריה:כדורגלני פלמיירס
קטגוריה:כדורגלני פ.צ. בזל
קטגוריה:כדורגלני פיורנטינה
קטגוריה:כדורגלני בנפיקה ליסבון
קטגוריה:ספורטאים זרים בשווייץ
קטגוריה:ספורטאים ברזילאים באיטליה
קטגוריה:ספורטאים ברזילאים בפורטוגל
קטגוריה:כדורגלני בוטפוגו
קטגוריה:ברזילאים שנולדו ב-1998
פול ואנדן בוינאנץ

**פול ואנדן בוינאנץ** ׁ(בצרפתית: **Paul Emile François Henri Vanden Boeynants**; 22 במאי 1919 – 9 בינואר 2001) היה פוליטיקאי בלגי אשר כיהן כראש ממשלת בלגיה פעמיים והיה שר במספר ממשלות.

## ביוגרפיה
פול ואנדן בוינאנץ נולד בעיירה באזור בריסל. הוא היה איש עסקים בתחום תעשיית המזון לפני שנכנס לפוליטיקה. הוא היה בין ראשי הדמוקרטיה הנוצרית בבלגיה.

בשנת 1958 הוא התמנה לראשונה לשר בממשלה, ועד שנת 1961 היה שר למעמד הביניים. בשנת 1966 מונה לראש ממשלת בלגיה וכיהן בתפקיד כשנתיים.

בשנת 1972 הוא מונה לשר ההגנה. בשנת 1978 מונה לראש הממשלה והעביר את תפקיד שר ההגנה ליוסה דמארץ, אך כבר כעבור כחצי שנה הממשלה פורקה.

בשנת 1986 הואשם בהונאה ואי-תשלום מיסים. הוא נשפט לשלוש שנות מאסר. כתוצאה מכך נמנע ממנו להתמודד על תפקיד ראש העיר בריסל.

בשנת 1989 הוא נחטף וכעבור שלושה ימים נדרש עבור שחרורו סכום של 30 מיליון פרנק בלגי. הוא שוחרר בהמשך תמורת סכום בלתי ידוע.

נפטר בשנת 2001 מדלקת ראות.

## קישורים חיצוניים

* 

קטגוריה:ערכים שבהם תבנית בריטניקה אינה מתאימה
קטגוריה:ראשי ממשלת בלגיה
קטגוריה:שרי הגנה
קטגוריה:קצינים גדולים בלגיון הכבוד
קטגוריה:מסדר מיכאל הקדוש וג'ורג' הקדוש: גבירות ואבירים מפקדים
קטגוריה:מעוטרי מסדר הוורד הלבן של פינלנד
קטגוריה:מחלוקות בבלגיה
קטגוריה:בלגים שנולדו ב-1919
קטגוריה:נפטרים ב-2001
ג'אקומו רספאדורי

**ג'אקומו רספאדורי** (באיטלקית: **Giacomo Raspadori**; נולד ב-18 בפברואר 2000 בבנטיבוליו שבאיטליה) הוא כדורגלן איטלקי המשחק בעמדת החלוץ בקבוצת אטלנטה מהסרייה א' ובנבחרת איטליה.

## קריירת מועדונים
רספאדורי הצטרף אל מחלקת הנוער של ססואולו בשנת 2009, לאחר ששיחק במחלקת הנוער של פרוגרסו. ב-9 באוגוסט 2018 הוא חתם על החוזה המקצועני הראשון שלו במועדון, חוזה לארבע עונות. ב-26 במאי 2019 הוא ערך את הופעת הבכורה שלו בקבוצה הבוגרת של המועדון, כשנכנס כמחליף בהפסד 1–3 לאטאלנטה במסגרת המחזור ה-38 והאחרון לעונת 2018/2019.

ב-11 ביולי 2020 הבקיע רספאדורי את שער הבכורה שלו במועדון, בניצחון 1–2 על לאציו במסגרת המחזור ה-32 בליגה לעונת 2019/2020. הוא ערך 11 הופעות ליגה בעונה זו, בהן הבקיע שני שערים, ובעונת 2020/2021 הוסיף 27 הופעות ליגה, בהן הבקיע שישה שערים. עונת 2021/2022 הייתה העונה הפורה ביותר שלו, כשכבש 10 שערים ב-32 הופעות ליגה.

ב-20 באוגוסט 2022 הושאל לנאפולי לעונה אחת. ב-28 באוגוסט ערך הופעת בכורה בקבוצה, בתיקו 0-0 נגד פיורנטינה. ב-10 בספטמבר כבש שער בכורה בקבוצה, בניצחון 0–1 על ספציה.

בסוף עונת 2022/2023 נאפולי מימשה את אופציית הרכישה והחתימה את רספאדורי כשחקן קבוע עם חוזה עד 2027

ב-11 באוגוסט 2025 חתם באתלטיקו מדריד תמורת 22 מיליון אירו.

ב-15 בינואר 2026 חתם באטלנטה.
## קריירה בינלאומית
רספאדורי היה חלק מסגל נבחרת איטליה עד גיל 21 לטורניר אליפות אירופה עד גיל 21 בשנת 2021, וערך ארבע הופעות בטורניר.

ב-4 ביוני 2021 ערך רספאדורי את הופעת הבכורה שלו בנבחרת איטליה הבוגרת, כשהחליף את צ'ירו אימובילה בדקה ה-78 בניצחון 0–4 על נבחרת צ'כיה במשחק ידידות.

רספאדורי היה חלק מסגל נבחרת איטליה לטורניר יורו 2020 בשנת 2021, וערך הופעה אחת בטורניר, בניצחון 0–1 על נבחרת ויילס במסגרת שלב הבתים. נבחרת איטליה זכתה בטורניר לאחר ניצחון על נבחרת אנגליה בגמר.

ב-8 בספטמבר 2021 הבקיע רספאדורי את שער הבכורה שלו בנבחרת, בניצחון 0–5 על נבחרת ליטא במסגרת מוקדמות מונדיאל 2022.

## תארים
**נאפולי**
* אליפות איטליה: 2022/2023, 2024/2025
;נבחרת איטליה
* אליפות אירופה: 2020

## קישורים חיצוניים

## הערות שוליים

קטגוריה:כדורגלנים איטלקים
קטגוריה:חלוצי כדורגל איטלקים
קטגוריה:כדורגלני ססואולו
קטגוריה:כדורגלני נאפולי
קטגוריה:כדורגלני אתלטיקו מדריד
קטגוריה:כדורגלני אטאלנטה
קטגוריה:כדורגלני נבחרת איטליה
קטגוריה:כדורגלני יורו 2020
קטגוריה:כדורגלני יורו 2024
קטגוריה:איטלקים שנולדו ב-2000
יחסי אסטוניה–הונגריה

ממוזער|שגרירות אסטוניה בבודפשט
**יחסי אסטוניה–הונגריה** הם היחסים הדיפלומטיים בין רפובליקת אסטוניה לרפובליקת הונגריה. האסטונים וההונגרים חלקו קשרים תרבותיים ולשוניים גם לפני כינון היחסים המודרניים בין שתי המדינות משום ששני העמים דוברי השפות הפינו–אוגריות.

כיום מתקיימים יחסים מלאים בין המדינות, יחסים המתבטאים בשיתוף פעולה במסגרות האיחוד האירופי, נאט"ו ובברית שלושת הימים .

## היסטוריה
הקשר המדיני הראשון בין המדינות נוצר בתקופת שלטונו של מלך פולין סטפאן באטורי שמוצא הונגרי. באטורי שלט, בין היתר, על אזור אסטוניה של ימינו בין השנים 1582–1588 והעניק לעיר ולגה פריווילגיות. לאחר מכן, בשנת 1583, הקים בעיר טרטו בית ספר אשר היווה בסיס לאוניברסיטת טרטו.

במאה התשע עשרה הבלשנים ההונגרים אנטל רגולי ופאל הונפאלבי חקרו את הדמיון בין השפה ההונגרית לשפה האסטונית, כחלק ממחקרם בשפות הפינו–אוגריות. לעבודתם הייתה השפעה רבה על היחסים בין המדינות במאה העשרים.

### הכרה
הונגריה הכירה באופן רשמי ברפובליקת אסטוניה ב־24 בפברואר 1921, לאחר קבלת עצמאות אסטוניה. בשנים 1924–1928 התגורר שגריר הונגריה בעיר טאלין, בירת אסטוניה, אך בשנת 1928 הועברה השגרירות להלסינקי שבפינלנד.

לאחר העצמאות המחודשת של אסטוניה מידי ברית המועצות, השתקמו היחסים הדיפלומטיים בין אסטוניה להונגריה וב־2 בספטמבר 1991 הונגריה הייתה המדינה השלישית שהכירה בעצמאותה (אחריי איסלנד וליטא). הונגריה פתחה השגרירות באסטוניה בבירה טאלין בנובמבר 1999.

השגריר האסטוני הראשון בהונגריה מונה בשנת 1999, אך השגריריה הראשונים התגוררו בווינה בירת אוסטריה. השגריר תושב הראשון בהונגריה מונה ב־2001, והתגורר בבודפשט.

## יחסים דיפלומטיים
בפברואר 1998 נפתח סניף של המכון האסטוני בבודפשט בירת הונגריה במטרה לקדם את התרבות האסטונית ואת הקשר הפינו–אוגרי בין המדינות. בודפשט נבחרה להיות העיר השנייה בה מוקם סניף, לאחר הלסינקי בירת פינלנד.

בשנת 2004 הצטרפו אסטוניה, הונגריה ושמונה מדינות נוספות לאיחוד האירופי. בשנת 2014 החליטה ממשלת הונגריה לסגור את שגרירותה בטאלין. ביוני של אותה שנה החליטה ממשלת אסטוניה החלטה דומה. עם זאת, באוגוסט 2018 אסטוניה פתחה מחדש את שגרירותה בבודפשט, ובספטמבר של אותה שנה ממשלת הונגריה פתחה מחדש גם היא את שגרירותה בטאלין.

כיום היחסים בין המדינות טובים. הונגריה מחזיקה שגרירות בטאלין, בירת אסטוניה, ולאסטוניה יש שגרירות בבודפשט, בירת הונגריה. כמו כן, הונגריה מחזיקה כוח אווירי באסטוניה, כחלק מפעילותן המשותפת בנאט"ו. על אף היחסים הטובים, אסטוניה מעבירה ביקורת על מדיניותו של ראש ממשלת הונגריה, ויקטור אורבן, ועל הצעדים הבלתי־ליברליים של ממשלתו הנוגדים את הגישה של האיחוד האירופי.

## יחסים כלכליים
היקף הסחר הדו־צדדי בשנת 2017 בין אסטוניה להונגריה הסתכם ב־148.4 מיליון אירו. נכון לאותה השנה, היצוא מאסטוניה להונגריה הסתכם ב־37.3 מיליון אירו, שמתוכם 37% על מכשירים מכניים, 17% על מתכות ו־13% על ניירות. לעומת זאת, באותה שנה הייבוא מהונגריה לאסטוניה נמדד ב־101.1 מיליון אירו, שמתוכם 34% על מכשירים מכניים, 25% על כלי רכב, ו־13% על מוצרי פלסטיק וגומי. בשנת 2018 ההשקעות הישירות של הונגריה באסטוניה הסתכמו ב־16 מיליון אירו, ואילו ההשקעות הישירות של אסטוניה בהונגריה הסתכמו ב־4 מיליון אירו.

### תיירות
על פי נתוני הנסיעות הבינלאומיים, בשנת 2017 כ־14,000 אזרחים הונגרים ביקרו באסטוניה ו-30,734 אזרחי אסטוניה ביקרו בהונגריה.

## קישורים חיצוניים

*האתר הרשמי של שגרירות אסטוניה בבודפשט 
*האתר הרשמי של שגרירות הונגריה בטאלין 

## הערות שוליים

קטגוריה:ערכים ללא קטגוריות פיזיות - יחסי חוץ
Savage (מיני-אלבום)

***Savage*** (בעברית: "**פְּרָאִי**") הוא המיני-אלבום הראשון בשפה הקוריאנית של להקת בנות הקיי-פופ הדרום קוריאנית אספה. המיני-אלבום יצא לאור ב-5 באוקטובר 2021, על ידי חברות התקליטים דרימוס ו-SM אנטרטיינמנט. הסינגל המוביל מתוך המיני-אלבום, "Savage", הוא גם שיר הנושא מתוכו.

המיני-אלבום כולל בתוכו שירים מסוגת הקיי-פופ, שבוצעו בשפה האנגלית והקוריאנית.

## רקע והפקה
ב-13 בספטמבר 2021, SM אנטרטיינמנט הודיעה כי Aespa תוציא את מיני-אלבום הבכורה שלה, *Savage*, ב-5 באוקטובר והוסיפה שהוא יכיל שש רצועות. ב-27 בספטמבר פורסמה רשימת הרצועות הרשמית שלו: "Aenergy", "Savage", "I'll Make You Cry", "Yeppi Yeppi", "Iconic" ו-"Lucid Dream".

"Savage" תואר כשיר טראפ בעל מקצב דומיננטי. לאחר ההכרזה על המיני-אלבום, קידמה אותו Aespa באמצעות הרשתות החברתיות.

## רשימת רצועות

## מיקומי שיא

## היסטוריית יציאות

## קישורים חיצוניים

## הערות שוליים

קטגוריה:מיני-אלבומי בכורה מ-2021
קטגוריה:מיני-אלבומים באנגלית
קטגוריה:מיני-אלבומים בקוריאנית
קטגוריה:אלבומי קיי-פופ
Interview 2016

**Interview 2016** הוא המיני אלבום השני של להקת ההיפ הופ הניסיונית האמריקאית דת' גריפס, שיצא בהוצאה עצמית על ידי הלהקה ב-22 במרץ 2016.

המיני אלבום, המורכב משש רצועות אינסטרומנטליות, משמש כאלבום פסקול לסרטון ראיונות שפורסם בעבר עם המארח מתיו הופמן, שהציג את השירים במקום את שמע הראיון.

## ביקורות
מבקרת פיצ'פורק מדיה, זואי קאמפ, הייתה חיובית בסקירתה וקבעה: "למרות שאם סי רייד עשוי להיתפס כאלפא ואומגה של דת' גריפס, *Interview 2016* מדגיש כי [זאק] היל ו[אנדי] מורין די אדירים בעצמם". קאמפ גם חשבה שההוצאה היא "הרבה יותר מעניינת מ-'Fashion Week', אלבום באורך מלא וכפול מגודלו, וזה מצביע על כך שאסור לזלזל בכוחו של דת' גריפס כישות אינסטרומנטלית".

## רשימת השמעה

## משתתפים
**דת' גריפס**
* אם סי רייד
* זאק היל
* אנדי מורין

## קישורים חיצוניים

## הערות שוליים

קטגוריה:פסקולים מ-2016
טאנו מוינו

**טטיאנה רוברטבנה מוניו** (באוקראינית: **Тетяна Робертівна Муїньо**; נולדה ב-7 בדצמבר 1989), הידועה יותר בשם **טאנו מוינו** (באוקראינית: **Таня Муїньо**; בספרדית: **Tanu Muiño**) היא במאית וידאו קליפים, מעצבת, סטייליסטית, צלמת ובמאית קולנוע. היא ידועה בעבודתה על וידאו קליפים מצליחים של אמנים פופולריים כדוגמת: מונטיק , טיים אנד גלאס , NK , IOWA , "Up" של קארדי בי ו-"Wild Side" של נורמני. בשנת 2021, ביימה את קליפ השיר "Rumors" של ליזו וקארדי בי.

## ביוגרפיה
אביה הוא רוברט מויניו, אזרח קובני. בשנות השמונים, עבר לאודסה ונשאר באוקראינה. אמה אוקראינית. לטאנו שלושה אחים ואחות. עד גיל שש התגוררה בהוואנה.

## קריירה
בשנת 2016 החלה לשתף פעולה עם הזמר האוקראיני מונטיק. החל מנובמבר 2020, מוינו ביימה 14 וידאו קליפים עבורו.

בשנת 2019 ביימה מוינו את הקליפ ל-"Small Talk", של הזמרת האמריקאית קייטי פרי.

בשנת 2020 שיתפה פעולה עם הזמרת הספרדייה רוסליה. היא ביימה את "Rhythm" של מונטיק, שהופץ בערוץ היוטיוב שלו בספטמבר 2020. בסתיו 2020, ביימה את קליפ השיר "Cotton Candy" של המוזיקאי הבריטי יאנגבלאד. הקליפ צולם בקייב ב-1 באוקטובר.

בשנת 2021 ביימה את הקליפים של "Up" מאת קארדי בי, "" מאת ליל נאז X, ו-"Wild Side" מאת נורמני וקארדי בי.

## וידאו קליפים שביימה

## קישורים חיצוניים

## הערות שוליים

קטגוריה:במאיות וידאו קליפים
קטגוריה:במאי וידאו קליפים אוקראינים
קטגוריה:אודסה: אישים
קטגוריה:ילידות 1989
קטגוריה:אוקראינים שנולדו ב-1989
ג'ון הרדמן

**ג'ון הרדמן** (באנגלית: **John Herdman**; נולד ב-19 ביולי 1975 בקונסט שבאנגליה) הוא מאמן כדורגל אנגלי.

## קריירת אימון
הרדמן החל את קריירת האימון שלו בגיל צעיר באנגליה, כאשר היה סטודנט ומרצה במשרה חלקית באוניברסיטה. הוא היה מאמן במחלקת הנוער של סנדרלנד עד שנת 2001, ולאחר מכן עבר לניו זילנד.

הוא אימן את נבחרת ניו זילנד בכדורגל נשים בין השנים 2006–2011, והעפיל איתה לגביע העולם בכדורגל נשים בשנים 2007 ו-2011, וכן לטורניר הכדורגל באולימפיאדת בייג'ינג 2008.

בשנת 2011 החל הרדמן לאמן את נבחרת קנדה בכדורגל נשים, ותוך זמן קצר זכה עמה במדליית זהב במשחקים הפאן-אמריקאיים שנערכו במקסיקו באותה השנה. הוא הוביל את הנבחרת למדליות ארד באולימפיאדות לונדון 2012 וריו דה ז'ניירו 2016, וכן אימן אותה בגביע העולם בכדורגל נשים 2015.

ב-8 בינואר 2018 מונה הרדמן למאמן נבחרת קנדה. הוא אימן את הנבחרת בגביע הזהב 2019, וכן בגביע הזהב 2021, בו הגיעה הנבחרת לשלב חצי הגמר.

## קישורים חיצוניים

## הערות שוליים

קטגוריה:מאמני כדורגל אנגלים
קטגוריה:מאמני מונדיאל 2022
קטגוריה:אנגלים שנולדו ב-1975
ג'וזף טרל

**ג'וזף מריווד'ר טרל** (באנגלית: **Joseph Meriwether Terrell**; 6 ביוני 1861 – 17 בנובמבר 1912) היה פוליטיקאי ועורך דין אמריקאי שכיהן כסנאטור מטעם מדינת ג'ורג'יה וכמושל ג'ורג'יה ה-57.

## ביוגרפיה
ג'וזף טרל נולד ב-6 ביוני 1861 בעיר גרינוויל, ג'ורג'יה. בנם של שרה רבקה (לבית אנטוני) וד"ר ג'ואל אדגר גרין טרל, משפחה ממוצא אנגלי ומוצא נורמני. הוא למד בבית ספר ציבורי, למד משפטים, עבר את בחינת לשכת עורכי הדין ב-1882 והחל לעבוד כעורך דין בעיר הולדתו, גרינוויל. ב-19 באוקטובר 1886 נישא לג'סי לי ספיבי. לזוג לא נולדו ילדים.

טרל היה חבר בבית הנבחרים של ג'ורג'יה בין השנים 1884 ל-1887 וחבר בסנאט של מדינת ג'ורג'יה בשנת 1890. הוא כיהן כתובע הכללי של ג'ורג'יה בין השנים 1892 ל-1902 וכמושל ג'ורג'יה בין השנים 1902 ל-1907. הוא שב לעבודתו כעורך דין לאחר סיום חייו הפוליטיים והיה לעורך דין בעיר אטלנטה. עם מותו של הסנאטור הדמוקרטי אלכסנדר קליי, מונה טרל למלא את מקומו בסנאט כסנאטור דמוקרטי מטעם מדינת ג'ורג'יה. טרל לקה באירוע מוחי בפברואר 1911.

טרל הלך לעולמו ב-17 בנובמבר 1912 ממחלת ברייט והוא בן 51. הוא הותיר אחריו את אשתו ג'סי ונקבר בבית הקברות העירוני בגרינוויל. אחת מאוניות ליברטי במלחמת העולם השנייה נקראה על שמו.

## קישורים חיצוניים

* 
* 
* 

## הערות שוליים

קטגוריה:אמריקאים ילידי ג'ורג'יה
קטגוריה:חברי הסנאט של ארצות הברית מג'ורג'יה
קטגוריה:מושלי ג'ורג'יה
קטגוריה:סנאטורים חברי המפלגה הדמוקרטית
קטגוריה:מושלי מדינות ארצות הברית מהמפלגה הדמוקרטית
קטגוריה:חברי האספה הכללית של ג'ורג'יה
קטגוריה:עורכי דין אמריקאים במאה ה-19
קטגוריה:אמריקאים שנולדו ב-1861
קטגוריה:אמריקאים שנפטרו ב-1912